24 
danne Gelérørene, er efter Joliet *) (p. 148) utvivlsomt, men da disse 
Kirtler senere hen atrofiere, og Hylstrene efter den Tid voxe be¬ 
tydeligt, maa man forudsætte andre medvirkende Aarsager ved deres 
Dannelse; om dette da er de geléafsondrende Kirtler i Fimregruben 
bag Hjulorganet, eller om liele Dyrets Overflade er geléafsondrende, 
kan ikke med Bestemthed afgøres. I Alm. afstives Gelérøret der¬ 
ved, at fremmede Partikler have sat sig fast uden paa samme; dette 
er saaledes Tilfældet med de fleste Arter af Slægten Oecistes, 
Ceplialosiplion cercitophylli og Mélicerta tubicolaricr, hos Oecistes 
pilula og Melicerta Janus afstives Røret ved, at Exkrementerne 
gribes og hver for sig anbringes paa dette. 
Af ganske ejendommelig Oprindelse ere Rørene hos visse 
Melicerta- Arter, særlig M . ringens og M. conifera. Disse Rør 
opbygges (se Jo li et) nemlig af Dyrene selv, idet betydelige 
Mængder af de Partikler, som Hjulorganet indfanger, ledes op til 
en bag Mundaabningen liggende afsnøret Del af Hjulorganet, Fimre¬ 
gruben, og her blandes med Afsondringer fra Kirtler i Grubens 
Bund. De derved fremkomne Kugler gribes af en foran Gruben 
siddende Hudfold, „Læben“, og trykkes af denne ned paa Gelérøret, 
tæt ved Siden af en anden tidligere anbragt Kugle. Kuglerne an¬ 
bringes med meget stor Regelmæssighed, hvorved disse Rør blive 
af en ualmindelig Skønhed. 
Hos Flosculariadæ er Geléen næsten altid hyalin; fremmede 
Partikler findes sjældent aflejrede i større Mængder paa Rørene; i 
alt Fald er der aldrig Tale om, at Dyrene selv direkte styrke 
disse ved at lejre Exkrementer etc. uden paa. 
Saavel indenfor Flosculariadæ som Melicertidæ findes pelagiske 
Former, dels i sluttede Samfund ( Conochilus volvox, Megalotrocha ), 
dels enlige ( Conochilus unicornis, Floscularia pelagica). Ogsaa hos 
disse er Legemet med Undtagelse af Hjulorganet omgivet af et 
Geléhylster, i hvilket Dyret, naar det tror sig i Fare, kan trække 
sig tilbage. 
0 Monographie des Mélicertes. Archives Zoolog, expér. et génér. 
Tom. I. Sér. 2. 1888. 
